ভারতে কেন্দ্রীয় ও রাজ্য সরকারের বাজেট ঘোষণা বন্ধ করার কোনো ক্ষমতা নির্বাচন কমিশনের নেই। কিন্তু যেহেতু এ বাজেট নির্বাচনকে প্রভাবিত করতে পারে, তাই তারা সময়ে সময়ে এটা বন্ধ করে দেয়। শুরুতে সরকারের সঙ্গে ব্যাপক টানাহ্যাঁচড়া চললেও আইনি লড়াইয়ে কমিশনই জেতে। এ ক্ষমতা কমিশন নিজে নিয়েছে। এ ধরনের অন্য কিছু করে কি আমাদের ইসি একটি ঝাঁকুনি দিতে পারে? তাহলে তাদের সাম্প্রতিক কালের বক্তব্য বাস্তবায়নে সক্ষমতা বুঝতে পেরে আশাবাদী হব। নচেৎ এটিকেও কথার কথা বলেই বিবেচনা করতে হবে।